
	ФИШ ІІ.Х.1

	
	корпоративен данък

Освобождаване от облагане с коРпоративен данък 




Редът за освобождаване от облагане с корпоративен данък е регламентиран с разпоредбите на Раздел ІІ от Глава двадесет и втора на ЗКПО. Категориите данъчно задължени лица, които са освободени от облагане с корпоративен данък са следните:
1. КОЛЕКТИВНИ ИНВЕСТИЦИОННИ СХЕМИ, ЛИЦЕНЗИРАНИ ИНВЕСТИЦИОННИ ДРУЖЕСТВА ОТ ЗАТВОРЕН ТИП  И АЛТЕРНАТИВНИ ИНВЕСТИЦИОННИ ФОНДОВЕ
Съгласно чл. 174 от ЗКПО не се облагат с корпоративен данък колективните инвестиционни схеми, които са допуснати за публично предлагане в Република България, националните инвестиционни фондове и алтернативните инвестиционни фондове, създадени за изпълнението на финансови инструменти въз основа на финансови споразумения по смисъла на чл. 38, параграф 7 от Регламент (ЕС) № 1303/2013 на Европейския парламент и на Съвета от 17 декември 2013 г. за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство и за отмяна на Регламент (ЕО) № 1083/2006 на Съвета (OB, L 347/320 от 20 декември 2013 г.) по Закона за дейността на колективните инвестиционни схеми и на други предприятия за колективно инвестиране. 
 1.1. Приложими дефиниции и законови разпоредби:
	„Колективна инвестиционна схема”  
	§ 1, т.10 от ДР на ЗДКИСДПКИ 

	„Национални инвестиционни фондове” 
	чл. 171 от ЗДКИСДПКИ 


	Алтернативни инвестиционни фондове
	чл. 194 от ЗДКИСДПКИ 



2. ДРУЖЕСТВА СЪС СПЕЦИАЛНА ИНВЕСТИЦИОННА ЦЕЛ

Съгласно чл. 175 от ЗКПО дружествата със специална инвестиционна цел по Закона за дружествата със специална инвестиционна цел и дружествата за секюритизация (ЗДСИЦДС) не се облагат с корпоративен данък.

2.1. Приложими дефиниции и законови разпоредби:
	„Дружество със специална инвестиционна цел” 
	чл. 4 от ЗДСИЦДС


3. БЪЛГАРСКИ ЧЕРВЕН КРЪСТ

Съгласно чл. 176 от ЗКПО Българският Червен кръст не се облага с корпоративен данък.
Българският Червен кръст е единствената национална организация на Червения кръст на територията на Република България. Той е част от международното движение на Червения кръст и Червения полумесец (чл. 1, ал. 1 от ЗБЧК). Съгласно чл. 2, ал. 1 от ЗБЧК Българският Червен кръст е юридическо лице, регистрирано по Закона за лицата и семейството, със седалище в София.

